બીએસએફના આઈજીએ વધુમાં જણાવ્યું હતું કે સીમા પાર ત્રાસવાદમાં વધારો થયો છે. સરહદ પર પણ ત્રાસવાદીઓની સંખ્યા વધી રહી છે. હાફિઝ સઈદ સતત ભડકાઉ ભાષણો આપી રહ્યો છે અને સિયાલ કોટ તેમજ અન્ય વિસ્તારોમાં ફરી ફરીને ભારત વિરુદ્ઘ ત્રાસવાદીઓને ઉશ્કેરી રહ્યો છે. બીજી બાજુ ગુપ્તચર સૂત્રો દ્વારા મળેલી બાતમી અનુસાર જમ્મુ અને કાશ્મીર વિસ્તારમાં હુમલા કરાવવા માટે પાકિસ્તાની જાસૂસી સંસ્થા આઈએસઆઈ ૩૦ જેટલા ત્રાસવાદીઓને પાક હસ્તક્ષના કાશ્મીરમાં લાવી દીધા છે. તેમાં લશ્કર- ઓ- તોઇબા, હિઝબુલ મુજાહિદ્દીન અને જૈશ એ મોહમંદના ત્રાસવાદીઓને સમાવેશ થાય છે. આ ત્રાસવાદીઓને પેશાવરથી લાવવામાં આવ્યા છે અને હાલ ભારતીય સરહદ નજીક રાખવામાં આવ્યા છે.